Diari Oficial de la Generalitat Valenciana


Sumari del DOGV 5134, del 14-11-2005 (2005/12168)

Informació pública del projecte d'urbanització i retaxació de càrregues de la unitat d'execució única UE-3AB: examen d'al·legacions i aprovació definitiva.
-----------------------------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12866


Organisme emissor
:   Ajuntament de Rafelcofer

Tipus de document
:   Anunci

Informació pública del projecte d'urbanització i retaxació de càrregues de la unitat d'execució única UE-3AB: examen d'al·legacions i aprovació definitiva. [2005/M12070]
  
Per mitjà del present edicte vinc a fer públic que el Ple de l'Ajuntament de Rafelcofer, en sessió extraordinària de 19 d'octubre de 2005, ha adoptat el següent acord que es transcriu literalment:
  
1. Projecte d'urbanització i retaxació de càrregues de la unitat d'execució única UE-3AB: examen d'al·legacions i aprovació definitiva.
  
Vista la proposta de l'Alcaldia, que es transcriu a continuació amb el següent tenor literal:
  
Antecedents
  
1. En virtut d'acord del Ple de la corporació, de data 28 d'octubre de 2003, l'arquitecte municipal Joan Miquel Garcia i Pérez va presentar en l'Ajuntament per a la seua tramitació d'acord amb l'article 53 de la LRAU, el projecte d'urbanització de l'actuació integrada UE 3 AB del PRIM sector 3 AB de Rafelcofer (València) elaborat d'ofici per este Ajuntament, el programa per al desenvolupament de l'actuació integrada del qual va ser aprovat per l'Ajuntament en Ple, en sessió de 9 d'abril de 2003, i elevat l'acord a definitiu per Decret de l'Alcaldia, de data 16 de juliol de 2003, notificat als interessats i publicat en el Butlletí Oficial de la Província de València del dia 18 d'agost del mateix any, projecte d'urbanització que inclou també, l'enllumenat públic, línia subterrània de mitjana tensió, línia subterrània de baixa tensió i centre de transformació i la corresponent retaxació de càrregues inicialment previstes en el programa.
  
2. En data de 22 de juliol de 2005, l'alcaldessa va dictar la resolució per la qual es va resoldre sotmetre a informació pública el projecte d'urbanització de l'actuació integrada UE 3 AB del PRIM sector 3 AB de Rafelcofer així com la retaxació de càrregues inicialment previstes en el programa per l'increment que suposa el pressupost del projecte d'urbanització justificada en sengles informes de l'arquitecte municipal, de data 1 de juliol de 2005, i de l'enginyer tècnic industrial municipal, de data 4 de juliol de 2005.
  
3. En data de 27 de juliol de 2005, es va remetre avís previ del tràmit d'informació pública a tots els titulars de drets afectats per l'actuació i es va notificar la retaxació de càrregues a efecte d'al·legacions.
  
4. En data d'11 d'agost de 2005, es va publicar en el diari Levante el Mercantil Valenciano de València edicte per mitjà del qual se sotmet a informació pública el projecte referenciat i la retaxació de càrregues.
  
5. El 26 d'agost de 2005, es publica en el Diari Oficial de la Generalitat Valenciana número 5.079, edicte per mitjà del qual es fa públic el tràmit d'informació pública del projecte expressat i la corresponent proposta de retaxació de càrregues.
  
6. Durant el períodes d'informació pública es van presentar escrits d'al·legacions que van ser examinats i informats pels servicis municipals amb les propostes següents:
  
A) Desestimar les al·legacions 2ª, 3ª i 4ª presentades per Mª Concepción Blasco Frasquet, Mª de los Dolores Blasco Frasquet i Concepción Frasquet Part segons les quals consideren les interessades que el projecte d'urbanització reformat (PUR) i la conseqüent retaxació de càrregues no s'ajusten a la legalitat per no haver justificat «les causes objectives» de què parla l'article 67.3 de la LRAU, ja que segons l'informe tècnic els redactors del PUR han presentat en l'Ajuntament escrits de justificació de la retaxació de les càrregues en base al PUR redactat, els quals detallen les causes objectives que demana la LRAU.
  
La LRAU, al seu article 32.D.2n), parla de «l'estimació, encara que preliminar i aproximada, dels costos de l'obra urbanitzadora». Els següents articles de la llei, on apareix la novedosa figura de l'agent urbanitzador privat, tracten de controlar i delimitar aquest, per tal de defendre l'interés públic de la urbanització i extraure-la del pur mercat comercial i especulatori del món immobiliari, encetant un procediment d'ofertes i contraofertes de proposicions juridicoeconòmiques que ?en teoria- deu servir per a ajustar els preus. L'execució directa del planejament i la seua gestió per part de l'administració, està molt més regulat a l'antic RGU que no a la LRAU. És en el moment de la subhasta pública per l'execució de la urbanització on està la gran diferència entre l'agent urbanitzador privat i l'administració: els preus de mercat determinaran l'adjudicatari de l'obra, i l'administració (si ho considera oportú) podrà ajustar el compte de liquidació final (recordem que sempre estem parlant de comptes provisionals, com anomenava el RGU) en benefici dels propietaris.
  
El mateix article 67 de la LRAU, al seu apartat número 4, ens senyala el camí en cas de discrepàncies amb els costos de l'obra urbanitzadora: és un dictamen de l'administració, i, en darrer termini, els preus de mercat sorgits de la pública competència, els que determinaran el resultat final ajustat a la llei.
  
Per aquestes raons, es considera que l'administració ha actuat de manera objectiva, sempre en benefici del propietari afectat per l'actuació urbanística.
  
Desestimar l'al·legació 5ª per la qual es demana que es modifique el programa per causa de la retaxació de càrregues, seguint els procediments de la Llei 30/92 de RJAP-PAC, perquè el projectista ha expressat que les causes objectives dels informes dels redactors del PUR estan justificades, i, per tant, considera que no és necessari modificar el procediment encetat, ja que el mateix tràmit de la reparcel·lació contempla esta provisionalitat de les liquidacions fins el termini de l'execució de l'obra urbanitzadora i la liquidació definitiva d'aquesta, amb la conseqüent cancel·lació de les càrregues de les finques.
  
B) Desestimar l'al·legació formulada per Promociones Inmobiliarias de la Uchera SL, que considera que el pressupost aprovat amb el projecte d'urbanització reformat (PUR) i la conseqüent retaxació de càrregues no s'ajusten a la legalitat per no haver justificat «les causes objectives» de què parla l'article 67.3 de la LRAU perquè els redactors del PUR han presentat en l'Ajuntament escrits de justificació de la retaxació de les càrregues en base el PUR redactat, els quals detallen les causes objectives que demana la LRAU.
  
La LRAU, al seu article 32.D.2n), parla de «l'estimació, encara que preliminar i aproximada, dels costos de l'obra urbanitzadora». Els següents articles de la llei, on apareix la novedosa figura de l'agent urbanitzador privat, tracten de controlar i delimitar aquest, per tal de defendre l'interés públic de la urbanització i extraure-la del pur mercat comercial i especulatori del món immobiliari, encetant un procediment d'ofertes i contraofertes de proposicions juridicoeconòmiques que ?en teoria- deu servir per a ajustar els preus. L'execució directa del planejament i la seua gestió per part de l'administració, està molt més regulat a l'antic RGU que no a la LRAU. És en el moment de la subhasta pública per l'execució de la urbanització on està la gran diferència entre l'agent urbanitzador privat i l'administració: els preus de mercat determinaran l'adjudicatari de l'obra, i l'administració (si ho considera oportú) podrà ajustar el compte de liquidació final (recordem que sempre estem parlant de comptes provisionals, com anomenava el RGU) en benefici dels propietaris.
  
El mateix article 67 de la LRAU, al seu apartat número 4., ens senyala el camí en cas de discrepàncies amb els costos de l'obra urbanitzadora: és un dictamen de l'administració, i, en darrer termini, els preus de mercat sorgits de la pública competència, els que determinaran el resultat final ajustat a la llei.
  
El projectista ha expressat que les causes objectives dels informes dels redactors del PUR estan justificades, i, per tan, considera que no és necessari modificar el procediment encetat, ja que el mateix tràmit de la reparcel·lació contempla esta provisionalitat de les liquidacions fins el termini de l'execució de l'obra urbanitzadora i la liquidació definitiva de la mateixa, amb la conseqüent cancel·lació de les càrregues de les finques.
  
En relació a la al·legació de Promociones Inmobiliarias de la Uchera l'enginyer tècnic industrial en el seu informe de data 27 de setembre de 2005 manifesta el següent :
  
«Que en relació amb les al·legacions presentades per Promocions Immobiliàries de la Uchera SL. en la seua al·legació única paràgraf 3r especifica: ?la retaxació de càrregues sotmesa a informació publica no podrà aprovar-se mai pel fet que no complix en cap dels seus punts amb els requisits taxats i legalment previstos. Fins i tot el que poguera albergar més dubtes, com és l'entrada en vigor el 19 de setembre de 2003 del nou Reglament Electrotècnic de Baixa Tensió pel fet que el programa va ser aprovat el 9 d'abril de 2003 i, segons es diu, mai va poder tindre en compte tal nova normativa. Perquè bé; és de veure que eixe Reglament va ser publicat en el BOE número 224 de 18 de setembre de 2002, establint la D. final 3a que entraria en vigor a l'any de la seua publicació, açò és, el 19 de setembre de 2003, o el que és el mateix, quan es va aprovar el programa en qüestió, ja existia en el món del dret (portava 7 mesos publicat) l'indicat Reglament Electrotècnic, i l'adequació del programa a aquest hauria d'haver sigut una labor de mínima diligència per descomptat ben fàcil de preveure.»
  
He d'especificar que amb data 26 de juliol de 2002 se sol·licita a la companyia subministradora Iberdrola Distribució Elèctrica SAU subministrament elèctric a la UE número 3 AB de Rafelcofer, per a vivendes de grau d'electrificació mitjà (5 KW), i un subministrament d'enllumenat públic, després del qual es desenvolupen els projectes en funció de l'informe emès per la companyia subministradora, posteriorment i amb data 23 de març de 2005 se sol·licita a la companyia subministradora després de l'entrada en vigor del nou reglament la regularització de la potència per vivenda de 5 KW a 9.2 KW, per la qual cosa s'amplia la potència sol·licitada a 1306,4 KW, per la qual cosa la infraestructura elèctrica ha sigut modificada en tots els conceptes, sent principalment les modificacions següents:
  
- Canvi de secció del conductor de la línia subterrània de mitja tensió de 150 mm² a 240 mm².
  
- Canvi del centre de transformació inicial del tipus S 1.2.1 C al S 2.2.2 C, ampliant una unitat més transformadora de 630 KVA, una cabina de protecció del tipus SF6 i els respectius quadros de baixa tensió.
  
- Les xarxes de baixa tensió a l'haver-hi major potència s'amplien en nombre i longituds, encreuaments, etc.
  
Deurem tindre en compte que el nou reglament especifica l'existència de dos graus d'electrificació una denominada bàsica de 5,75 KW i una altra denominada electrificació elevada de 9.2 KW. Qualsevol de les dos que optàrem seria correcta. A causa de la norma estesa en tots els edificis i vivendes que s'estan realitzant en la zona, de previndre la instal·lació d'aire condicionat per tal motiu el nou reglament especifica que la previsió de potència per a la vivenda és de 9.2 KW.
  
Per tal motiu s'ha optat per modificar tal projecte i previndre ja amb antelació a l'execució de les instal·lacions la màxima potència que poguera donar-se a les vivendes, i adoptar llavors la infraestructura elèctrica necessària especificada anteriorment, evitant possibles modificacions posteriors en les instal·lacions elèctriques una vegada finalitzada la unitat d'execució.
  
Per aquestes raons, es considera que l'administració ha actuat de manera objectiva, sempre en benefici del propietari afectat per l'actuació urbanística
  
Fonaments de dret
  
1. que s'han complit tots i cada un dels tràmits previstos en la Llei Reguladora de l'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; on s'establix: «Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten junt amb els programes o plans.»
  
2. Atés el que establix l'article 67.3 de LRAU on s'establix «Amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives la previsió de les quals no haguera sigut possible per a l'urbanitzador al comprometre's a executar l'actuació. La retaxació de càrregues no podrà suposar modificació o increment en la part d'elles corresponent al benefici empresarial de l'urbanitzador per la promoció de l'actuació.»
  
3. S'ha acreditat que es complixen els requisits transcrits en l'article 67.3 de LRAU tal com s'assenyala en els informes tècnics de l'arquitecte municipal, de data 1 de juliol de 2005, i de l'enginyer tècnic industrial municipal, de data 4 de juliol de 2005, que es transcriuen a continuació:
  
«Joan Miquel Garcia i Pérez, arquitecte col·legiat en el COACV amb el número 3.471, com a redactor del projecte d'urbanització de la unitat d'execució 3AB de Rafelcofer, emet el següent informe sobre projecte urbanització UE-3AB
  
Els costos de les obres d'urbanització incloses en el projecte referenciat, han modificat les previsions previstes en el programa d'actuació integrada presentat al desembre de 2002, en les quantitats següents:
  
Treballs ZIN 7239 PR ZEC 4343 %
  
Total obres urbanització 671.532,77 € 883.095,99 € 31,50%
  
(Els pressupostos són de licitació: amb gastos generals, benefici industrial i l'IVA).
  
En raó d'allò que s'ha especificat per l'article 67.3 de la LRAU, les causes objectives per les quals les previsions han sigut alterades, són les següents:
  
1. La justificació corresponent als preus de les obres dels capítols elèctrics, es realitza en informe a banda redactat pel tècnic autor del projecte corresponent.
  
2. L'elaboració de la documentació per als PAI (art. 32 i 29.4 LRAU) permet realitzar aquests amb ?avantprojectes d'urbanització». La redacció del presentat en el seu dia es va realitzar amb la Guia d'Urbanització auspiciada per la Generalitat Valenciana i el Col·legi d'Arquitectes, per mitjà del mètode de les vies tipus, que és una simplificació per a avaluar els costos de manera aproximada.
  
L'elaboració del projecte d'urbanització, amb la precisió exigida per l'article 34 de la LRAU, comporta un mesurament i valoració exhaustiva de totes les partides que intervenen en l'obra, per la qual cosa, el resultat ha de ser necessàriament diferent de l'inicial. Els preus utilitzats en el projecte són els corresponents a les últimes obres semblants realitzades en l'entorn, és a dir, els preus de mercat actuals.
  
3. L'evolució pròpia del mercat en els dos últims anys es reflectix en els índexs següents:
  
La mitjana dels preus per metre quadrat de vial de principis dels anys dos mil era de 75-85 € PTA/m² (en la urbanització del PAI-UE-1 de Rafelcofer ix a 77 €/m²), i actualment les actuacions ixen amb costos no inferiors a 125-135 €/m². En este projecte, la repercussió és de: 883.095,99 € / 6.814,55 = 129,60 €/m²
  
4. Qualitats, reparcel·lació, legislació.
  
El projecte d'urbanització contempla la millora d'algunes qualitats previstes en l'avantprojecte. En particular les canonades de sanejament que es preveien de tubs de formigó, s'han projectat d'UPVC (policlorur de vinil no plastificat) de doble paret, que estan donant un gran resultat i són actualment els més utilitzats en obres d'urbanització.
  
L'acceptació parcial d'algunes al·legacions al projecte de reparcel·lació inicialment aprovat, ha suposat un lleuger increment del capítol de demolicions i condicionament.
  
El projecte s'ha adaptat a la recent legislació sobre accessibilitat: en compliment del Decret 39/2004, del Govern de la Generalitat Valenciana, en matèria d'accessibilitat en el medi urbà, i de l'Orde de 9 de juny de 2004 de la Conselleria de Territori i Habitatge que el desenvolupa, s'han disposat passos de vianants adaptats que comuniquen totes les illes de vivendes, per a la lliure circulació de vianants i persones amb dificultat.»
  
Manuel Domínguez Turís, enginyer tècnic industrial, i al servici de l'Ajuntament de Rafelcofer té a bé realitzar la present:
  
«Que a petició de l'alcaldia d'este Ajuntament sol·licita informe, en el que es descriga el motiu pel qual, s'ha produït una modificació en els pressupostos dels projectes d'electrificació de la UA 3 en el projecte d'urbanització respecte als pressupostos previstos en el programa d'actuació integrada. El tècnic que subscriu considera:
  
1. Quan es va realitzar l'estudi de càrregues per a l'electrificació en el projecte d'urbanització es va contemplar una previsió de càrrega de 5 KW per cada una de les vivendes resultants. A partir del 19 de setembre de 2003 va entrar en vigor el nou Reglament Electrotècnic de Baixa Tensió, en el qual s'estipula que quan una vivenda dispose de més de 150 m² es dispose d'una previsió d'aire condicionat o calefacció, la previsió de potència per a la dita vivenda serà de 9.2 KW . Per tal motiu s'ha hagut de reconsiderar totes les càrregues necessàries en cada una de les parcel·les resultants incrementant-se la potència en un 84%, la qual cosa repercutix a disposar de més instal·lacions i per consegüent un increment en el pressupost d'execució.
  
2. Si considerem que segons es desprén de l'article 67 punt 3 de la Llei Reguladora de l'Activitat Urbanística, en la qual diu textualment: Amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives la previsió de la qual no haguera sigut possible per a l'urbanitzador al comprometre's a executar l'actuació, pel motiu anteriorment descrit en el punt 1, es justifica correctament la modificació de càrregues estimades anteriorment en el programa.»
  
4. Per les raons especificades en els informes emesos pels serveis municipals que s'assumixen en la seua integritat, és procedent desestimar les al·legacions formulades pels interessats amb l'abast indicat en l'antecedent sext en la forma proposada en tal informe.
  
Per tot això formule la següent proposta d'acord al Ple:
  
Aprovar els informes d'al·legacions al projecte d'urbanització reformat, desestimant les al·legacions de conformitat amb els referits informes i aprovar sense modificacions el projecte d'urbanització reformat de l'actuació integrada UE 3 AB del PRIM sector 3 AB de Rafelcofer (València) elaborat d'ofici per este Ajuntament que inclou també, l'enllumenat públic, línia subterrània de mitja tensió, línia subterrània de baixa tensió i centre de transformació.
  
Aprovar els informes que servixen de base a la retaxació de càrregues desestimant les al·legacions formulades a aquesta de conformitat amb els referits informes i aprovar la retaxació de càrregues inicialment previstes en el programa derivada de l'increment que suposa el pressupost del projecte d'urbanització.
  
Disposar la publicació del present acord, prèvia la remissió a la Conselleria d'Obres Públiques Urbanisme i Transport, del projecte degudament diligenciat, en el Diari Oficial de la Generalitat Valenciana, segons el que establix el referenciat article 139.1 del D. 201/1998, en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
Sobre la base dels antecedents i fonaments jurídics exposats el Ple de l'Ajuntament acorda:
  
Aprovar els informes d'al·legacions al projecte d'urbanització reformat, desestimant les al·legacions de conformitat amb els referits informes i aprovar sense modificacions el projecte d'urbanització reformat de l'actuació integrada UE 3 AB del PRIM sector 3 AB de Rafelcofer (València) elaborat d'ofici per este Ajuntament que inclou també, l'enllumenat públic, línia subterrània de mitjana tensió, línia subterrània de baixa tensió i centre de transformació.
  
Aprovar els informes que servixen de base a la retaxació de càrregues desestimant les al·legacions formulades a aquesta, de conformitat amb els referits informes i aprovar la retaxació de càrregues inicialment previstes en el programa derivada de l'increment que suposa el pressupost del projecte d'urbanització.
  
Disposar la publicació del present acord, prèvia la remissió a la Conselleria d'Obres Públiques Urbanisme i Transport, del projecte degudament diligenciat, en el Diari Oficial de la Generalitat Valenciana, segons el que establix el referenciat article 139.1 del D. 201/1998, en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
El present acord és definitiu en via administrativa i únicament respecte d'aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant del Ple, en el termini d'un mes a partir de la publicació del present edicte en el Diari Oficial de la Generalitat Valenciana, de conformitat amb el que establix l'article 107 de la Llei de Règim Jurídic de les Administracions Públiques i del Procediment Administratiu Comú .
  
Interposat el recurs, no podrà interposar-se recurs contenciós administratiu fins que aquell siga resolt expressament, o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució, i en este cas quedarà expedita la via contenciosa administrativa.
  
Al propi temps i de conformitat amb el que establix l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se recurs contenciós administratiu en el termini de dos mesos a partir de la publicació del present edicte en el Diari Oficial de la Generalitat Valenciana davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
- De dos mesos, comptats des de la publicació d'este acte, si no s'ha interposat el potestatiu recurs de reposició;
  
- De dos mesos, comptats des del dia en què es notifique la resolució expressa del recurs de reposició, o;
  
- De dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.